འདི་ལོའི་དམངས་གཙོ་ཚོགས་པའི་གྲོས་ཚོགས་འོག་མའི་རྒྱལ་ཁ་དེས་ཊོམ་ཕུ་སྲིད་གཞུང་གིས་གཏན་འབེབ་ལག་བསྟར་བྱས་པའི་ཚོང་དོན་འབྲེལ་ལམ་དང་།རྒྱལ་ཁྲལ་སྲིད་བྱུས་སོགས་ཀྱི་སྐོར་ལ་བསྐྱར་ཞིབ་བྱེད་ཐུབ་པ་མ་ཟད།ཊོམ་ཕུའི་ཨ་རི་དང་མེག་སི་ཁོའི་ས་མཚམས་སུ་གྱང་ར་བསླང་རྒྱུའི་འཆར་གཞི་དེ་རྩིས་མེད་གཏོང་བའི་ལམ་ཀའང་ཡོད་འདུགགལ་གནད་ཆེ་ན་ཊོམ་ཕུ་ཁྱིམ་ཚང་གི་སྒེར་གྱི་ཚོང་དོན་འབྲེལ་ལམ་སོགས་ལ་ཞིབ་འཇུག་བྱས་ཏེ།གལ་སྲིད་ཁྲིམས་དང་འགལ་བའི་ནག་ཉེས་བསག་ཡོད་ན་སྲིད་འཛིན་གྱི་གོ་གནས་ནས་གནས་དབྱུང་གཏོང་བའི་གོ་སྐབས་དང་ཐོབ་ཐང་ཡང་ཡོད་འདུགསྤྱིར་བཏང་ཨ་རིའི་ལོ་རྒྱུས་ནང་ད་བར་སྲིད་འཛིན་གཅིག་ཀྱང་གྲོས་ཚོགས་ནས་གནས་དབྱུང་བཏང་མེད་པ་དང་།གལ་ཏེ་གནས་དབྱུང་གི་གྲོས་འཆར་འཁུར་ཡོང་བ་ཡིན་ནའང་གྲོས་ཚོགས་འཐུས་མི་གསུམ་ཆ་གཉིས་ཀྱི་རྒྱབ་སྐྱོར་ཐོབ་དགོས་ཀྱི་ཡོད་འདུག